**Līgums par atbalsta saņemšanu biedrībām un nodibinājumiem, ja atbalsta saņemšana paredzēta par darbībām, kas nav saistītas ar saimnieciskās darbības īstenošanu**

Datums skatāms laika zīmogā Nr.

**Latvijas Investīciju un attīstības aģentūra** (turpmāk − Aģentūra), kura darbojas atbilstoši Ministru kabineta 2012. gada 11. decembra noteikumiem Nr. 857 „Latvijas Investīciju un attīstības aģentūras nolikums”, tās Ārējās tirdzniecības veicināšanas departamenta direktores Aijas Jaunzemes personā, no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Atbalsta saņēmējs), kas ierakstīts Latvijas Republikas Uzņēmumu reģistra Biedrību un nodibinājumu reģistrā ar vienoto reģistrācijas numuru \_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, LV- \_\_\_\_\_,kuras vārdā, pamatojoties uz statūtiem, rīkojas tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses, turpmāk abas kopā – Puses, noslēdz līgumu (turpmāk – Līgums) par sekojošo:

1. **Līguma mērķis**

Līguma mērķis ir sniegt atbalstu Atbalsta saņēmējam saskaņā ar Eiropas Reģionālās attīstības fonda projektu „Starptautiskās konkurētspējas veicināšana” (projekta identifikācijas numurs 3.2.1.2./16/I/001), kas apstiprināts ar Centrālās finanšu un līguma aģentūras 2016. gada 19. februāra lēmumu Nr. 39-2-40/831 un īstenots saskaņā ar 2016. gada 14. martā noslēgto vienošanos par projekta īstenošanu darbības programmas „Izaugsme un nodarbinātība” 3.2.1. specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.2. pasākuma „Starptautiskās konkurētspējas veicināšana” (turpmāk – Vienošanās par projekta īstenošanu) ietvaros.

1. **Līguma priekšmets**
	1. Aģentūra Līguma ietvaros var sniegt atbalstu saskaņā ar Ministru kabineta 2015. gada 1. decembra noteikumiem Nr. 678 „Darbības programmas „Izaugsme un nodarbinātība” 3.2.1. specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.2. pasākuma „Starptautiskās konkurētspējas veicināšana” īstenošanas noteikumi” (turpmāk – MK noteikumi Nr. 678) šādām darbībām:
		1. organizējot Atbalsta saņēmēja dalību nacionālajos stendos starptautiskajās izstādēs ārvalstīs;
		2. organizējot Atbalsta saņēmēja dalību Aģentūras tirdzniecības misijās un Latvijas augstu valsts amatpersonu vizītēs ārvalstīs;
		3. sniedzot vienkāršās vai padziļinātās konsultācijas;
		4. digitālā mārketinga pakalpojumu nodrošināšanai;
		5. Atbalsta saņēmēja izdevumiem, kas saistīti ar dalību Līguma 2.1.2. punktā minētajos pasākumos;
		6. Atbalsta saņēmēja dalībai starptautiskajās izstādēs ar individuālo stendu vai kopstendā (tai skaitā Aģentūras kopstendā) ārvalstīs;
		7. Atbalsta saņēmēja dalībai konferencēs un forumos ārvalstīs ar individuālo stendu, prezentāciju vai kā klausītājam /apmeklētājam klātienē vai tiešsaistē;
		8. Atbalsta saņēmēja dalībai ārvalstu kontaktbiržās un ārvalstu kontaktbiržās tiešsaistē;
		9. Atbalsta saņēmēja dalībai starptautiskajās digitālajās nozaru platformās, tai skaitā digitālajās izstādēs;
		10. Atbalsta saņēmēja produktu vai pakalpojumu pielāgošanai ārvalstu tirgiem, tai skaitā preču zīmes un dizainparauga izstrādei un reģistrācijai;
		11. Atbalsta saņēmēja preču zīmes vai produkta, vai pakalpojuma publicitātei ārvalstu specializētajos nozaru drukātajos un digitālajos medijos, kā arī visa veida reklāmas satura sagatavošanai un mārketinga materiālu izstrāde;
		12. Atbalsta saņēmējam telemārketinga pakalpojumiem ārvalstu sadarbības partneru meklēšanai;
		13. Atbalsta saņēmēja dalībai starptautiskajās nozaru asociācijās;
		14. Atbalsta saņēmēja dalībai starptautiskajās digitālajās izstādēs, konferencēs/semināros vai ārvalstu kontaktbiržās ar virtuālu stendu Latvijā, tai skaitā virtuālo prezentācijas pasākumu organizēšanai potenciālajiem klientiem;
		15. Atbalsta saņēmēja tīmekļvietnes, internetveikalu, aplikāciju digitālo risinājumu un virtuālās komunikācijas platformu izstrādei;
		16. Atbalsta saņēmēja tirgus pētījumu mērķa tirgos izstrādei un iegādei;
		17. ārvalstu atbilstošās nozares eksperta piesaistei Atbalsta saņēmēja eksporta tirgos.
2. Līguma 2.1.3. punkta ietvaros atbalstu var sniegt šādu Aģentūras sniegtu konsultāciju veidā:
3. konsultācijas par tirgus izmēru, struktūru, dalībniekiem, cenām, preču izplatīšanas kanāliem, loģistikas jautājumiem, konkurentiem, biznesa kultūru, ja šī informācija ir publiski pieejama;
4. konsultācijas par eksporta piedāvājuma, profila vai prezentācijas sagatavošanu;
5. konsultācijas par potenciālo sadarbības partneru profilu sagatavošanu;
6. potenciālo sadarbības partneru atlase no datu bāzēm, informācijas pārbaudīšana un precizēšana;
7. biznesa tikšanos programmu sagatavošana.
8. Līguma 2.1.1., 2.1.2., 2.1.3. un 2.1.4. punktā minēto pasākumu ietvaros Aģentūrai ir tiesības:

2.3.1. uzrunāt potenciālos sadarbības partnerus, īstenot tiešo mārketingu, organizēt Atbalsta saņēmēja tikšanās, kontaktbiržas, seminārus;

2.3.2. sagatavot Atbalsta saņēmēja prezentācijas programmu, pavadīt Atbalsta saņēmēju uz sarunām, sniegt atbalstu sarunu vešanā, komunikācijas uzturēšanā (t.sk. nodrošināt tulkošanu);

2.3.3. nodrošināt darbības, kas saistītas ar izstādes stenda rezervāciju un informācijas ievietošanu izstādes katalogā, kā arī organizēt darbu izstādes stendā;

2.3.4. nodrošināt darbības, kas saistītas ar loģistikas jautājumu risināšanu (transporta, telpu rezervācija, rekomendācijas transporta un viesnīcu rezervācijai);

2.3.5. izvēlēties digitālā mārketinga pakalpojuma sniedzējus normatīvajos aktos publisko iepirkumu jomā paredzētajā kārtībā.

1. Saskaņā ar Līgumu Aģentūras sniegtais atbalsts nav uzskatāms par *de minimis* atbalstu, kas sniegts Atbalsta saņēmējam saskaņā ar Komercdarbības atbalsta kontroles likuma 1. panta otrās daļas 2. punktu, ja tas nav saistīts ar Atbalsta saņēmēja saimniecisko darbību. Par atbalstu netiek uzskatītas izmaksas, kas rodas Aģentūrai Pasākuma organizēšanas ietvaros, bet kuras nav attiecināmās izmaksas saskaņā ar MK noteikumiem Nr. 678.
2. **Vispārīgie nosacījumi**
	1. Aģentūra atbalstu sniedz saskaņā ar Līgumu, MK noteikumiem Nr. 678, Vienošanos par projekta īstenošanu un Aģentūras iekšējiem noteikumiem “Kārtība, kādā veic atbalsta saņēmēju atlasi, piešķir atbalstu darbības programmas „Izaugsme un nodarbinātība” 3.2.1. specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.2. pasākuma „Starptautiskās konkurētspējas veicināšanas” ietvaros un veic piešķirtā atbalsta uzskaiti” (turpmāk – Iekšējie noteikumi). Iekšējo noteikumu grozījumus Aģentūra veic vienpersoniski un uz tiem nav attiecināmi Līguma 14. nodaļas nosacījumi.
	2. Aģentūra ievieto Iekšējos noteikumus Aģentūras tīmekļvietnē www.liaa.gov.lv. Ja Līguma darbības laikā tiek veikti grozījumi Iekšējos noteikumos, Aģentūra informē Atbalsta saņēmējus, nosūtot informāciju saskaņā ar Līguma 16.1. punktā noteikto.
	3. Par atbalstu, kas piešķirts saskaņā ar Līguma 2.1.1., 2.1.2. un 2.1.3. punktiem Aģentūra nosūta Atbalsta saņēmējam paziņojumu par sniedzamā pakalpojuma veidu, termiņu un apjomu saskaņā ar Līguma 16.1. punktā noteikto. Par atbalstu, kas piešķirts saskaņā ar Līguma 2.1.4. punktu Aģentūra informē Atbalsta saņēmēju Līguma 8. nodaļā noteiktajā kārtībā.
	4. Par atbalstu, kas piešķirts saskaņā ar Līguma 2.1.5., 2.1.6., 2.1.7., 2.1.8., 2.1.9., 2.1.10., 2.1.11., 2.1.12., 2.1.13., 2.1.14., 2.1.15., 2.1.16. un 2.1.17.punktiem Aģentūra informē Atbalsta saņēmēju Līguma 10. nodaļā noteiktajā kārtībā.
	5. Ja Atbalsta saņēmējs nepiekrīt, ka Līguma 3.3. punktā sniegtais atbalsts tiek uzskaitīts kā atbalsts, tas 1 (vienas) darba dienas laikā informē Aģentūru un Līguma 3.3. punktā norādītās pakalpojumu izmaksas netiek segtas no Vienošanās par projekta īstenošanu līdzekļiem un nav uzskaitāmas par atbalstu. Ja Aģentūra minētajā termiņā nesaņem no Atbalsta saņēmēja apstiprinājumu, atbalsts uzskatāms par piešķirtu norādītajā apjomā.
	6. Ja ir iestājušies Līguma 3.5. punktā minētie apstākļi, tad Līguma 3.3. punktā norādītos pakalpojumus apmaksā Atbalsta saņēmējs saskaņā ar Aģentūras izsniegto rēķinu tajā norādītajā termiņā.
3. **Līguma finansējums**
	1. Aģentūras sniegtos pakalpojumus finansē no Eiropas Reģionālā attīstības fonda līdzekļiem un Latvijas valsts budžeta līdzfinansējuma saskaņā ar Vienošanos par projekta īstenošanu.
	2. Atbalstu saskaņā ar Līgumu piešķir Aģentūra Vienošanās par projekta īstenošanu pieejamā finansējuma ietvaros.
4. **Atbalsta sniegšanas kārtība dalībai nacionālajos stendos**
	1. Informācija par Aģentūras plānotajiem nacionālajiem stendiem starptautiskajās izstādēs ārvalstīs klātienē un tiešsaistē (turpmāk – Nacionālais stends) tiek publicēta Aģentūras tīmekļvietnē www.liaa.gov.lv, norādot dalības noteikumus, plānoto dalībnieku skaitu, pieteikšanās termiņu, pievienojot pieteikuma anketu (turpmāk – pieteikuma anketa) un atlases kritērijus (turpmāk – stenda dalībnieku atlases kritēriji). Informācija tiek publicēta ne vēlāk kā 3 (trīs) mēnešus pirms attiecīgā izstādes sākuma dienas.
	2. Lai pieteiktos dalībai Nacionālajā stendā Atbalsta saņēmējs iesniedz Aģentūrā aizpildītu Aģentūras tīmekļvietnē www.liaa.gov.lv publicēto pieteikuma anketu un papildu iesniedzamos dokumentus, kas norādīti pieteikuma anketā vai Aģentūras publicētajā informācijā par Nacionālo stendu.
	3. 10 (desmit) darba dienu laikā pēc pieteikšanās termiņa beigām Aģentūra izvērtē Līguma 5.2. punktā minētos dokumentus atbilstoši Iekšējiem noteikumiem, kā arī atbilstoši stenda dalībnieku atlases kritērijiem.
	4. Ja pieteikumu iesniedzēju, kuri vēlas piedalīties Nacionālajā stendā un kuri atbilst Iekšējiem noteikumiem un stenda dalībnieku atlases kritērijiem, skaits ir lielāks, kā plānotās darba vietas stendā, tad stendam no sākuma tiek atlasīti pieteikumu iesniedzēji (komersanti, kooperatīvās sabiedrības, zemnieku vai zvejnieku saimniecības, individuālie uzņēmumi), kuri saskaņā ar stenda dalībnieku atlases kritērijiem ir ieguvuši lielāko punktu skaitu (ja piešķirtais punktu skaits ir vienāds, priekšroka dodama tam pieteikuma iesniedzējam, kurš kritērijā “Eksporta apjoms % no \_\_\_\_. gada apgrozījuma” ir ieguvis vairāk punktus, ja arī kritērijā “Eksporta apjoms % no \_\_\_\_. gada apgrozījuma” ir iegūts vienāds punktu skaits, priekšroka dodama tam pieteikuma iesniedzējam, kuram ir lielāks gada apgrozījums, no kura tiek vērtēts eksporta apjoms), tad tiek atlasīti pieteikumu iesniedzēji, kas ir biedrības vai nodibinājumi, un kā pēdējie tiek atlasīti pieteikumu iesniedzēji, kuri ir pašvaldības, ostu pārvaldes vai plānošanas reģioni (atbilstoši pieteikuma anketas iesniegšanas secībai).
	5. Ja Aģentūra, izvērtējot atbilstību Iekšējiem noteikumiem un stenda dalībnieku atlases kritērijiem, konstatē neatbilstību kādai no prasībām, Atbalsta saņēmējam tiek atteikta dalība Nacionālajā stendā. Saskaņā ar Līguma 16.1. punktā noteikto, Aģentūra nosūta Atbalsta saņēmējam atteikumu piešķirt atbalstu dalībai Nacionālajā stendā (norādot pamatojumu).
	6. Ja Aģentūra, izvērtējot atbilstību Iekšējiem noteikumiem un stenda dalībnieku atlases kritērijiem, konstatē, ka Atbalsta saņēmējs atbilst kritērijiem un iegūtais punktu skaits ir pietiekams, lai kvalificētos, Aģentūra, saskaņā ar Līguma 16.1. punktā noteikto, informē Atbalsta saņēmēju par atbalsta piešķiršanu dalībai Nacionālajā stendā, nosūtot paziņojumu (kurā norāda atbalsta ietvaros sniedzamā pakalpojuma veidu un apjomu).
	7. Ja Atbalsta saņēmējs nepiekrīt atbalsta saņemšanai atbilstoši paziņojumā norādītajam, Atbalsta saņēmējs par to paziņo Aģentūrai 1 (vienas) darba dienas laikā no Līguma 5.6. punktā minētā paziņojuma saņemšanas dienas. Ja Aģentūra minētajā termiņā nesaņem Atbalsta saņēmēja atteikumu saņemt pakalpojumu, Aģentūra uzsāk pakalpojuma sniegšanu (uzsāk Atbalsta saņēmēja dalības Nacionālajā stendā organizēšanu) un atbalsts uzskatāms par piešķirtu.
	8. Ja ir iestājušies Līguma 5.6. punktā minētie apstākļi un Atbalsta saņēmējs Līguma 5.7. punktā noteiktajā kārtībā nav atteicies no pakalpojuma saņemšanas, tad par dalību Nacionālajā stendā Aģentūra ar Atbalsta saņēmēju slēdz papildu vienošanos, kurā vienojas par dalības nosacījumiem un izdevumu, kuri rodas sakarā ar Atbalsta saņēmēja dalības nodrošināšanu Nacionālajā stendā un kuri nav attiecināmi uz atbalstu, apmaksas kārtību.
5. **Atbalsta sniegšanas kārtība dalībai tirdzniecības misijās un Latvijas augstu valsts amatpersonu vizītēs**
	1. Informācija par Aģentūras plānotajām tirdzniecības misijām ārvalstīs un Latvijas augstu valsts amatpersonu vizītēm ārvalstīs klātienē un tiešsaistē (turpmāk - Tirdzniecības misija) tiek publicēta Aģentūras tīmekļvietnē www.liaa.gov.lv, norādot dalības noteikumus, plānoto dalībnieku skaitu, pieteikšanās termiņu un pievienojot pieteikuma anketu. Pieteikuma anketa var tikt tulkota svešvalodā atbilstoši Tirdzniecības misijas norises vietai. Informācija tiek publicēta ne vēlāk kā 2 (divas) nedēļas pirms attiecīgās Tirdzniecības misijas norises dienas.
	2. Lai pieteiktos dalībai Tirdzniecības misijā Atbalsta saņēmējs iesniedz Aģentūrā aizpildītu Aģentūras tīmekļvietnē www.liaa.gov.lv publicēto pieteikuma anketu un papildu iesniedzamos dokumentus, kas norādīti pieteikuma anketā vai Aģentūras publicētajā informācijā par Tirdzniecības misiju.
	3. 10 (desmit) darba dienu laikā pēc pieteikšanās termiņa beigām Aģentūra izvērtē Līguma 6.2. punktā minētos dokumentus atbilstoši Iekšējiem noteikumiem.
	4. Ja Aģentūra, izvērtējot atbilstību Iekšējiem noteikumiem, konstatē neatbilstību kādai no prasībām, Atbalsta saņēmējam tiek atteikta dalība Tirdzniecības misijā. Saskaņā ar Līguma 16.1. punktā noteikto, Aģentūra nosūta Atbalsta saņēmējam atteikumu piešķirt atbalstu dalībai Tirdzniecības misijā (norādot pamatojumu).
	5. Ja Aģentūra, izvērtējot atbilstību Iekšējiem noteikumiem, konstatē, ka Atbalsta saņēmējs atbilst kritērijiem, Aģentūra, saskaņā ar Līguma 16.1. punktā noteikto, informē Atbalsta saņēmēju par atbalsta piešķiršanu dalībai Tirdzniecības misijā, nosūtot paziņojumu (kurā norāda atbalsta ietvaros sniedzamā pakalpojuma veidu un apjomu).
	6. Ja Atbalsta saņēmējs nepiekrīt atbalsta saņemšanai atbilstoši paziņojumā norādītajam, Atbalsta saņēmējs par to paziņo Aģentūrai 1 (vienas) darba dienas laikā no Līguma 6.5. punktā minētā paziņojuma saņemšanas dienas. Ja Aģentūra minētajā termiņā nesaņem Atbalsta saņēmēja atteikumu saņemt pakalpojumu, Aģentūra uzsāk pakalpojuma sniegšanu (uzsāk Atbalsta saņēmēja dalības Tirdzniecības misijā organizēšanu) un atbalsts uzskatāms par piešķirtu.
	7. Ja ir iestājušies Līguma 6.5. punktā minētie apstākļi un Atbalsta saņēmējs Līguma 6.6. punktā noteiktajā kārtībā nav atteicies no pakalpojuma saņemšanas, tad par dalību Tirdzniecības misijā Aģentūra ar Atbalsta saņēmēju slēdz papildu vienošanos, kurā vienojas par dalības nosacījumiem un izdevumu, kuri rodas sakarā ar Atbalsta saņēmēja dalības nodrošināšanu Tirdzniecības misijā un kuri nav attiecināmi uz atbalstu, apmaksas kārtību.
6. **Konsultatīvā atbalsta sniegšanas kārtība**
	1. Lai pieteiktos Līguma 2.1.3. punktā minētajam konsultatīvajam atbalstam Atbalsta saņēmējs iesniedz Aģentūrā vai Aģentūras pārstāvim ārvalstīs pieprasījumu par atbalsta nepieciešamību.
	2. 5 (piecu) darba dienu laikā pēc pieprasījuma saņemšanas Aģentūra izvērtē Līguma 7.1. punktā minētos dokumentus atbilstoši Iekšējiem noteikumiem.
	3. Ja Aģentūra, izvērtējot atbilstību Iekšējiem noteikumiem, konstatē neatbilstību kādai no prasībām, Atbalsta saņēmējam tiek atteikts konsultatīvais atbalsts. Saskaņā ar Līguma 16.1. punktā noteikto, Aģentūra nosūta Atbalsta saņēmējam atteikumu piešķirt konsultatīvo atbalstu (norādot pamatojumu).
	4. Ja Aģentūra, izvērtējot atbilstību Iekšējiem noteikumiem, konstatē, ka Atbalsta saņēmējs atbilst kritērijiem, Aģentūra, saskaņā ar Līguma 16.1. punktā noteikto, informē Atbalsta saņēmēju par konsultatīvā atbalsta piešķiršanu, nosūtot paziņojumu (kurā norāda atbalsta ietvaros sniedzamā pakalpojuma veidu un apjomu).
	5. Ja Atbalsta saņēmējs nepiekrīt atbalsta saņemšanai atbilstoši paziņojumā norādītajam, Atbalsta saņēmējs par to paziņo Aģentūrai 1 (vienas) darba dienas laikā no Līguma 7.4. punktā minētā paziņojuma saņemšanas dienas. Ja Aģentūra minētajā termiņā nesaņem Atbalsta saņēmēja atteikumu saņemt pakalpojumu, Aģentūra uzsāk pakalpojuma sniegšanu un atbalsts uzskatāms par piešķirtu.
	6. Konsultatīvo atbalstu Aģentūra sniedz pieprasījumu saņemšanas secībā un pakalpojuma sniegšanas termiņu nosaka, ņemot vērā Aģentūras darba noslodzi konkrētā atbalsta pieprasījuma saņemšanas brīdī.
	7. Konsultatīvā atbalsta apmēru aprēķina saskaņā ar Ministru kabineta 2013. gada 3. septembra noteikumiem Nr. 716 „Latvijas Investīciju un attīstības aģentūras maksas pakalpojumu cenrādis” atkarībā no tā sniegšanai nepieciešamā laika patēriņa stundās, kā arī pakalpojuma nodrošināšanai nepieciešamo ārpakalpojumu izmaksām.
7. **Digitālā mārketinga atbalsta sniegšanas kārtība**
	1. Informācija par digitālā mārketinga pasākumiem - digitālās mārketinga stratēģijas izstrāde, saistošu tekstu, atbilstoši sociālo mediju stilam un prasībām sagatavošana un vizuālā materiāla izstrāde, mājas lapu vai sociālo tīklu kontu izstrāde, video materiālu izstrāde un semināru nodrošināšana par produktu izvietošanas iespējām digitālās platformās (turpmāk – Pakalpojums) tiek publicēta Aģentūras tīmekļvietnē www.liaa.gov.lv, norādot dalības noteikumus, Pakalpojuma klāstu, pieteikšanās termiņu, pievienojot pieteikuma anketu (turpmāk – pieteikuma anketa).
	2. Lai pretendētu uz Līguma 2.1.4. punktā minētā atbalsta saņemšanu, Atbalsta saņēmējs aizpilda pieteikumu Pakalpojuma saņemšanai, kura veidne ir pieejama Aģentūras tīmekļa vietnē, kurā fiksē attiecīgā Pakalpojuma veidu, tā nepieciešamību, paredzamo apjomu un sastāvdaļas un iesniedz to Aģentūrā.
	3. Pēc Līguma 8.2. punktā minētā pieteikuma saņemšanas Aģentūra 10 (desmit) darba dienu laikā izvērtē Atbalsta saņēmēja atbilstību atbalsta saņemšanai atbilstoši Iekšējiem noteikumiem, Pakalpojuma veidu, nepieciešamību, paredzamo izcenojumu, apjomu un sastāvdaļas. Ja Aģentūra konstatē, ka Atbalsta saņēmējs atbilst atbalsta saņemšanas nosacījumiem un pieteikumā minētais Pakalpojums ir nepieciešams un pamatots Atbalsta saņēmēja noteikto mērķu sasniegšanai, tad Aģentūra normatīvajos aktos paredzētajā kārtībā nodrošina Pakalpojuma līguma slēgšanustarp Pakalpojuma sniedzēju, Atbalsta saņēmēju un Aģentūru.
	4. Aģentūra informē Atbalsta saņēmēju par atbalsta piešķiršanu par digitālā mārketinga pakalpojumu nodrošināšanu ar Pakalpojuma līguma noslēgšanu, kurā norāda atbalsta ietvaros sniedzamā Pakalpojuma veidu, apjomu un izdevumus, kas nav uzskatāmi par attiecināmiem, un to apmaksas kārtību.
	5. Attiecīgā Pakalpojuma līguma noteiktajā kārtībā Atbalsta saņēmējs iesniedz Aģentūrā:

8.5.1. pieņemšanas/nodošanas aktu kopijas, kas apliecina attiecīgā Pakalpojuma saņemšanu;

8.5.2.dokumentus, kas apliecina, ka Atbalsta saņēmējs ir veicis par attiecīgo Pakalpojumu sniegšanu tam piestādīto rēķinu apmaksu (Atbalsta saņēmēja sagatavotā maksājuma uzdevuma apliecināta kopija, bankas apliecināts Atbalsta saņēmēja konta pārskats u.c. dokumenti).

1. **Eksporta atbalsta darbību pieteikuma iesniegšana un apstiprināšana**

*(izslēgts ar 19.04.2022 MK noteikumu Nr.678 grozījumiem Nr.255)*

1. **Atbalsta sniegšanas kārtība Atbalsta saņēmēja dalībai Aģentūras organizētajās tirdzniecības misijās un Latvijas augstu valsts amatpersonu vizītēs, un eksporta atbalstāmajām darbībām**
	1. Lai saņemtu Līguma 2.1.5.-2.1.17. punktā minēto atbalstu Atbalsta saņēmējs iesniedz Aģentūrā atbilstoši Līguma pielikumam aizpildītu maksājuma pieprasījumu (turpmāk – Maksājuma pieprasījums), kura veidne pieejama Aģentūras tīmekļvietnē www.liaa.gov.lv, izmaksas attaisnojošo dokumentu kopijas un citus Līgumā paredzētos dokumentus (piemēram, Līguma 12.1.16. punktā minēto). Maksājuma pieprasījumu par Līguma 2.1.5.punktā minēto darbību Atbalsta saņēmējs iesniedz ne vēlāk kā 3 (trīs) mēnešu laikā pēc tam, kad ir notikusi atbilstošā darbība, bet ne vēlāk kā līdz 2023. gada 31. oktobrim (darbību īstenošanas termiņš ir ne ilgāk kā līdz 2023. gada 31. jūlijam). Maksājuma pieprasījumu par Līguma 2.1.6. - 2.17.punktā minēto darbību Atbalsta saņēmējs iesniedz ne vēlāk kā 3 (trīs) mēnešu laikā pēc tam, kad ir notikusi atbilstošā darbība, bet ne vēlāk kā līdz 2023. gada 31.augustam.
	2. Maksājuma pieprasījumu  Atbalsta saņēmējs iesniedz personiski vai elektroniski, apstiprinot dokumentus ar drošu elektronisku parakstu, vai Informācijas sistēmā, vai nosūta pa pastu kā ierakstītu pasta sūtījumu.
	3. 15 (piecpadsmit) darba dienu laikā no Maksājuma pieprasījuma  saņemšanas dienas Aģentūra izvērtē Maksājuma pieprasījumu  atbilstoši Iekšējiem noteikumiem.
	4. Ja Aģentūra, izvērtējot atbilstību Iekšējiem noteikumiem, konstatē, ka Atbalsta saņēmējs un Maksājuma pieprasījums atbilst kritērijiem, Aģentūra, saskaņā ar Līguma 16.1. punktā noteikto, informē Atbalsta saņēmēju par atbalsta izmaksu, nosūtot vēstuli (kurā norāda atbalsta ietvaros izmaksājamo apjomu).
	5. Ja Aģentūra, izvērtējot atbilstību Iekšējiem noteikumiem, konstatē neatbilstību kādam no kritērijiem vai nav pietiekoša informācija, lai izvērtētu atbilstību kritērijiem, Aģentūra nosūta e-pasta formā sagatavotu vēstuli par papildu informācijas (turpmāk - papildu informācija) pieprasīšanu, nosūtot to saskaņā ar Līguma 16.1. punktā noteikto. Atbalsta saņēmējam 10 (desmit) darba dienu laikā no pieprasījuma saņemšanas papildu informācija jāiesniedz Aģentūrā.
	6. 10 (desmit) darba dienu laikā no papildu informācijas saņemšanas dienas Aģentūra izvērtē iesniegto informāciju atbilstoši Iekšējiem noteikumiem. Ja Aģentūra, izvērtējot atbilstību Iekšējiem noteikumiem, konstatē, ka Atbalsta saņēmējs atbilst kritērijiem, Aģentūra informē Atbalsta saņēmēju par atbalsta izmaksu, nosūtot vēstuli (kurā norāda atbalsta ietvaros izmaksājamo apjomu) saskaņā ar Līguma 16.1. punktā noteikto.
	7. Ja Aģentūra, izvērtējot iesniegto papildu informāciju, konstatē neatbilstību kādam no Iekšējos noteikumos noteiktajiem kritērijiem, tad:
		1. ja konstatētā neatbilstība neskar visus maksājuma pieprasījumā norādītos izdevumus, Aģentūra informē Atbalsta saņēmēju saskaņā ar Līguma 16.1. punktā noteikto, nosūtot vēstuli (kurā norāda atbalsta ietvaros izmaksājamo apjomu, kā arī pamatojumu pieprasītās atbalsta summas samazināšanai);
		2. ja konstatētā neatbilstība skar visus maksājuma pieprasījumā norādītos izdevumus, Atbalsta saņēmējam tiek atteikta atbalsta izmaksa. Aģentūra, saskaņā ar Līguma 16.1. punktā noteikto, nosūta Atbalsta saņēmējam atteikumu atbalsta izmaksai (norādot pamatojumu).
	8. Atbalsta saņēmējam izmaksājamo atbalsta finansējumu nosaka, pamatojoties uz iesniegtajiem izdevumus apliecinošiem dokumentiem (kas noformēti, ievērojot normatīvo aktu prasības, izstrādājot un noformējot maksājumu un darījumu apliecinošos dokumentus) un MK noteikumos Nr. 678 noteiktajām attiecināmajām izmaksām.
	9. Atbalsta saņēmējs var saņemt atbalsta finansējuma izmaksu, ja ir izpildīti šādi nosacījumi:
		1. Atbalsta saņēmējs ir atvēris norēķinu kontu atbilstoši Līguma 13.1. punkta nosacījumiem;
		2. Atbalsta saņēmējs izmaksas ir veicis bezskaidras naudas norēķinu veidā un tās ir tieši saistītas ar atbalstāmās darbības īstenošanu, ir samērīgas un ekonomiski pamatotas;
		3. izmaksas par īstenotām atbalstāmām darbībām ir apmaksātas, līdz attiecīgā Maksājuma pieprasījuma  iesniegšanas brīdim;
		4. Atbalsta saņēmējs, īstenojot Līgumu, ir nodrošinājis atsevišķu ar Līguma īstenošanu saistīto saimniecisko darījumu ieņēmumu un izdevumu grāmatvedības uzskaiti, kas atbilst Latvijas Republikas normatīvo aktu prasībām un vispārpieņemtiem grāmatvedības kārtošanas principiem;
		5. Atbalsta saņēmējs ir sagatavojis un Līgumā paredzētajā kārtībā Aģentūrā iesniedzis Maksājuma pieprasījumu  par jau īstenotām atbalstāmām darbībām, un Aģentūra ir apstiprinājusi tajā norādītās attiecināmās izmaksas (arī samazinātā apmērā).
	10. Ja pastāv kaut viens no zemāk minētajiem apstākļiem, Aģentūra pagarina Maksājuma pieprasījuma  izskatīšanas laiku līdz šo apstākļu un to izraisīto seku pilnīgai novēršanai:
		1. pret Atbalsta saņēmēju tiesā vai šķīrējtiesā ir iesniegts prasības pieteikums vai pieteikums par prasības nodrošinājumu par summu, kas pārsniedz 50% (piecdesmit procentus) no Atbalsta finansējuma;
		2. Aģentūrai ir nepieciešams saņemt eksperta atzinumu vai citas kompetentās institūcijas informāciju, lai izvērtētu Maksājuma pieprasījumā / Eksporta darbību maksājuma pieprasījumā iekļauto izmaksu attiecināmību;
		3. Atbalsta saņēmējs nav iesniedzis papildu informāciju Līguma 10.5. punktā noteiktajā termiņā un tas ir lūdzis termiņa pagarinājumu papildu informācijas iesniegšanai.
	11. Ja pret Atbalsta saņēmēja atbildīgajām amatpersonām saistībā ar to darbībām Līguma īstenošanas ietvaros ir uzsākts kriminālprocess – līdz lēmuma pieņemšanai par kriminālprocesa izbeigšanu vai lēmuma pieņemšanai par konkrētas personas saukšanu pie kriminālatbildības, Aģentūra atliek Atbalsta finansējuma maksājuma veikšanu. Ja lēmums par kriminālprocesa izbeigšanu vai lēmums par konkrētas personas saukšanu pie kriminālatbildības nav pieņemts un stājies spēkā līdz 2023. gada 15. novembrim, Atbalsta saņēmējs zaudē tiesības prasīt Aģentūrai veikt Atbalsta finansējuma izmaksu.
2. **Neatbilstoši veikto izdevumu atmaksa**
	1. Neatbilstoši veiktie izdevumi, t.i., izdevumi, kurus nav pamatoti attiecināt no Eiropas Savienības vispārējā budžeta, jo tie radušies Atbalsta saņēmēja darbības vai bezdarbības dēļ, pārkāpjot Līguma, Vienošanās par projekta īstenošanu, Iekšējo noteikumu, Latvijas Republikas vai Eiropas Savienības tiesību aktu prasības, tajā skaitā:
		1. nav iesniegtas izdevumus pamatojošo dokumentu kopijas vai iesniegtie dokumenti nav pietiekami, lai apliecinātu attiecināmo izmaksu rašanos;
		2. līdzekļu izlietojums nav samērīgs, ekonomiski pamatots vai neatbilst pareizas finanšu vadības principiem;
		3. nav ievēroti Līgumā un MK noteikumos Nr. 678 noteiktie izmaksu ierobežojumi;
		4. Atbalsta saņēmējs Līguma darbības laikā ir maldinājis Aģentūru vai ES fondu vadībā iesaistītās iestādes, sniedzot nepatiesu informāciju, un nav lietderīgi un samērīgi vienpusēji izbeigt Līgumu atbilstoši Līguma 17.2. punktam.
	2. Ja Aģentūra Līguma izpildes ietvaros ir konstatējusi Līguma 11.1. punktā minētos neatbilstoši veiktus izdevumus, tā:
		1. neatbilstoši veiktos izdevumus kopā ar procentiem (turpmāk – Procenti) no līdzekļiem, kas ir brīvi no valsts atbalsta, atbilstoši Komercdarbības atbalsta kontroles likuma IV vai V nodaļas nosacījumiem, ietur no kārtējā atbalsta finansējuma maksājuma un 3 (trīs) darba dienu laikā par to informē Atbalsta saņēmēju;
		2. pieņem lēmumu par neatbilstoši veikto izdevumu un Procentu atgūšanu un 3 (trīs) darba dienu laikā to kopā ar pieprasījumu atmaksāt neatbilstoši veiktos izdevumus nosūta Atbalsta saņēmējam;
		3. neatbilstoši veiktos izdevumus kopā ar Procentiem atgūst tiesvedības ceļā, ja Atbalsta saņēmējs 10 (desmit) darba dienu laikā pēc attiecīga Aģentūras pieprasījuma saņemšanas neatmaksā Aģentūrai neatbilstoši veiktos izdevumus vai nav rakstiski vienojies ar Aģentūru par neatbilstoši veikto izdevumu atmaksas grafiku.
3. **Pušu pienākumi un tiesības**
	1. Atbalsta saņēmējam ir pienākums:
		1. nodrošināt Aģentūru ar visu Atbalsta saņēmēja rīcībā esošo informāciju un dokumentāciju, kas nepieciešama atbalsta saņemšanai, iesniegt to Aģentūras noteiktajā termiņā un kvalitātē;
		2. nodrošināt Aģentūrai iespējas veikt uzraudzību un kontroli līdz 2023. gada 31. decembrim, nodrošinot Aģentūras prasību izpildi un brīvu piekļūšanu ar atbalsta saņemšanu saistītiem dokumentiem un informācijai. Saskaņā ar Vienošanos par projekta īstenošanu MK noteikumos Nr. 678 noteiktajā kārtībā, nodrošināt ES fondu uzraudzībā iesaistītajām iestādēm iespējas veikt uzraudzību un kontroli līdz 2023. gada 31. decembrim, nodrošinot ES fondu uzraudzībā iesaistīto iestāžu prasību izpildi un brīvu piekļūšanu ar atbalsta saņemšanu saistītiem dokumentiem un informācijai;
		3. atbildēt uz Aģentūras un tās atrasto potenciālo sadarbības partneru korespondenci. Ja atbildi nav iespējams sniegt norādītajā termiņā, nekavējoties ziņot par to Aģentūrai, nosakot citu atbildes sniegšanas termiņu;
		4. ierasties uz Aģentūras saskaņotajām tikšanām ar Aģentūras pārstāvjiem un ar potenciālajiem sadarbības partneriem. Ja tas nav iespējams, nekavējoties, bet ne vēlāk kā 2 (divas) kalendāra nedēļas pirms noteiktā tikšanās datuma, informēt par to Aģentūru, saskaņojot citu tikšanās laiku;
		5. izmantot profesionāli atzītas vai attiecīgajā nozarē vispārpieņemtas darbības metodes, paņēmienus un praksi. Saskarē ar Aģentūras pārstāvjiem un potenciālajiem sadarbības partneriem nodrošināt profesionalitāti, tajā skaitā nodrošināt mārketinga un citu materiālu sagatavošanas kvalitāti;
		6. ievērot vispārējos pasākumu norises noteikumus un ētikas normas;
		7. nekavējoties rakstveidā informēt Aģentūru par jebkuriem apstākļiem, kas varētu ietekmēt Atbalsta saņemšanas atbilstību Līgumam, kā arī gadījumos, ja kāds no Atbalsta saņēmēja sniegtajiem apliecinājumiem izrādās vai kļūst nepatiess, neprecīzs, nepilnīgs vai maldinošs, vai arī ja pastāv jebkādi citi būtiski notikumi vai apstākļi, kas negatīvi ietekmē vai apdraud, vai kas ir uzskatāmi par tādiem, kas varētu negatīvi ietekmēt vai apdraudēt Atbalsta sniegšanu;
		8. Līguma darbības laikā katru gadu pēc gada pārskata apstiprināšanas, iesniedzot pieteikuma anketu vai Maksājuma pieprasījumu, pievieno, atbilstoši normatīvajiem aktiem, kas paredz kārtību, kādā komercsabiedrības deklarē savu atbilstību mazās (sīkās) un vidējās komercsabiedrības statusu, mazā vidēja komersanta (turpmāk – MVK) deklarāciju;
		9. Līguma darbības laikā rakstveidā paziņot Aģentūrai izmaiņas Atbalsta saņēmēja pamatdatos (kontaktinformācija, juridiskā adrese) 3 (trīs) darba dienu laikā pēc to maiņas;
		10. pēc Aģentūras lūguma iesniegt citu pieprasīto informāciju rakstveidā un elektroniskā formā;
		11. noskaidrot un izpildīt visas normatīvajos aktos noteiktās prasības un pienākumus saistībā ar Atbalsta finansējuma saņemšanu un no Līguma izrietošo tiesību iegūšanu, kā arī citu Līgumā paredzētu pienākumu un darbību izpildi;
		12. atmaksāt Neatbilstoši veiktos izdevumus Aģentūrai 10 (desmit) darba dienu laikā pēc attiecīga Aģentūras pieprasījuma saņemšanas vai vienoties ar Aģentūru par Neatbilstoši veikto izdevumu atmaksas grafiku;
		13. visā ar Līgumu saistītajā dokumentācijā, tai skaitā uz darījumu apliecinošiem dokumentiem, norādīt Līguma numuru;
		14. ja Atbalsta saņēmējam ir sava tīmekļvietne, tad, ievērojot vizuālās identitātes prasības, tajā ievieto informāciju par Līgumu;
		15. 2 (divus) gadus pēc atbalsta saņemšanas Atbalsta saņēmējs informē Aģentūru par eksporta apjoma pieaugumu Līguma 16. nodaļā noteiktajā kārtībā;
		16. Atbalsta saņēmējs iesniedz pārskatu par pievienotās vērtības nodokļa summām, ja Maksājuma pieprasījumā Attiecināmajās izmaksās iekļauts pievienotās vērtības nodoklis, saskaņā ar Ministru kabineta 2009. gada 25. augusta noteikumiem Nr. 952 „Kārtība, kādā sniedz un pārbauda informāciju par pievienotās vērtības nodokļa piemērošanu Eiropas Savienības struktūrfondu finansēto projektu ietvaros un pieņem lēmumu par pievienotās vērtības nodokļa iekļaušanu projektu attiecināmajās izmaksās”;
		17. Atbalsta saņēmējs, pēc dalības Līguma 2.1.1. un 2.1.2. punktos minētajos pasākumos, 5 (piecu) darba dienu laikā elektroniski tiešsaistes režīmā aizpilda pasākuma novērtējuma anketu. Aģentūra, saskaņā ar Līguma 16.1. punktā noteikto, Atbalsta saņēmējam nosūta saiti uz attiecīgā pasākuma novērtējuma anketu;
		18. Atbalsta saņēmējs, pēc dalības Līguma 2.1. punktā minētajos pasākumos, kalendārā gada beigās elektroniski tiešsaistes režīmā aizpilda pasākumu novērtējuma anketu par visiem saņemtajiem atbalsta pasākumiem. Aģentūra, saskaņā ar Līguma 16.1. punktā noteikto, Atbalsta saņēmējam nosūta saiti uz attiecīgā pasākuma novērtējuma anketu;
		19. Atbalsta saņēmēja pārstāvja maiņas gadījumā Atbalsta saņēmējam ir pienākums par to informēt otru Pusi Līguma 16. nodaļā noteiktajā kārtībā 3 (trīs) darba dienu laikā pēc to maiņas;
		20. Atbalsta saņēmējam jāievēro vienlīdzīgu iespēju princips attiecībā uz atbalstāmo darbību pieejamību personām ar invaliditāti, tostarp gan attiecībā uz fizisko pieejamību, gan digitālo un informatīvo piekļūstamību;
		21. ievērot Informācijas sistēmas lietošanas noteikumus, kuru aktuālā redakcija ir pieejama Aģentūras tīmekļvietnē www.liaa.gov.lv;
		22. uzņemties atbildību par visām Informācijas sistēmā veiktajām darbībām, tai skaitā trešo personu veiktajām darbībām Informācijas sistēmā, ja šīs personas piekļūst Informācijas sistēmai izmantojot Atbalsta saņēmēja piekļuves datus, kurus tās ieguvušas vai nu ar Atbalsta saņēmēja atļauju, vai viņa neuzmanības rezultātā.
	2. Aģentūras pienākums ir:
		1. veikt Līguma īstenošanas uzraudzību, kontroli un izvērtēt tā īstenošanas atbilstību normatīvo aktu prasībām;
		2. izvērtēt Atbalsta saņēmēja iesniegtos dokumentus (pieteikuma anketu, Maksājuma pieprasījumu) Līgumā noteiktajā kārtībā;
		3. konstatējot Līguma īstenošanā pretrunu ar normatīvā akta vai Līguma noteikumiem, uzdot Atbalsta saņēmējam novērst minēto pretrunu Aģentūras noteiktā termiņā.
	3. Aģentūras tiesības ir:
		1. pieprasīt Atbalsta saņēmējam nepieciešamo papildu informāciju un dokumentus saskaņā ar Līguma 16.1. punktā noteikto;
		2. apturēt Līguma 2.1. punktā minētā atbalsta sniegšanu, ja Aģentūrai nav pieejams Līguma 4.2. punktā minētais finansējums kādai no Līguma 2.1. punktā minētajām atbalstāmajām darbībām. Aģentūra informāciju par atbalsta sniegšanas apturēšanu un atjaunošanu publicē Aģentūras tīmekļvietnē un informē Atbalsta saņēmēju, nosūtot informāciju saskaņā ar Līguma 16.1. punktā noteikto;
		3. atgūt no Atbalsta saņēmēja Neatbilstoši veiktos izdevumus, t.sk. iesniegt kreditora prasījumu par neatbilstoši veiktiem izdevumiem Atbalsta saņēmēja maksātnespējas pasludināšanas gadījumā.
4. **Grāmatvedības uzskaite**
	1. Atbalsta saņēmējam ir pienākums atvērt norēķinu kontu kredītiestādē, kas atbilstoši normatīvajos aktos noteiktajai kārtībai reģistrējusies kredītiestādes darbības veikšanai, visu ar Līgumu īstenošanu saistīto maksājumu veikšanai un saņemšanai.
	2. Atbalsta saņēmējs nodrošina atsevišķu ar Līguma īstenošanu saistīto saimniecisko darījumu ieņēmumu un izdevumu grāmatvedības uzskaiti, kas atbilst Latvijas Republikas normatīvo aktu prasībām un vispārpieņemtiem grāmatvedības kārtošanas principiem, kā arī finanšu pārskatus sagatavo atbilstoši Ministru kabineta noteikumiem, kas nosaka kārtību, kādā finanšu pārskatos atspoguļojams valsts, pašvaldību, ārvalstu, Eiropas Kopienas, citu starptautisko organizāciju un institūciju finansiālais atbalsts (finanšu palīdzība), ziedojumi un dāvinājumi naudā vai natūrā.
	3. Ja Atbalsta saņēmējs darbojas kādā no neatbalstāmajām nozarēm, bet atbalsts Līguma ietvaros paredzēts atbalstāmajā nozarē, tas nodrošina ar atbalstāmo nozari saistītās finanšu plūsmas skaidru nodalīšanu no citu Atbalsta saņēmēja darbības nozaru finanšu plūsmām Līguma darbības laikā un 5 (piecus) gadus pēc Līguma īstenošanas pabeigšanas.
5. **Līguma grozījumi**
	1. Grozījumus Līgumā var veikt tikai Pusēm savstarpēji vienojoties (izņemot Līguma 14.2., 14.4.,14.5. un 14.6. punktā minētos gadījumus).
	2. Iekšējos noteikumus, Līguma pielikumos esošās dokumentu veidnes un Informācijas sistēmas lietošanas noteikumus Aģentūra ir tiesīga grozīt bez saskaņošanas ar Atbalsta saņēmēju un tā piekrišanas. Aktuālā Līguma pielikumu, Iekšējo noteikumu un Informācijas sistēmas lietošanas noteikumu redakcija ir pieejama Aģentūras tīmekļvietnē www.liaa.gov.lv.
	3. Līguma grozījumi noformējami rakstveidā (izņemot Līguma 14.2., 14.4.,14.5. un 14.6.punktā minētos gadījumus) un stājas spēkā, kad Atbalsta saņēmējs un Aģentūra tos abpusēji parakstījuši. Visi grozījumi tiek pievienoti Līgumam un kļūst par Līguma neatņemamu sastāvdaļu.
	4. Aģentūras ierosinātie grozījumi, kas neuzliek Atbalsta saņēmējam Līgumā vai normatīvajos aktos, kas nosaka atbalsta saņemšanas nosacījumus neparedzētus pienākumus un, kad Aģentūra atzīst to par iespējamu un lietderīgu, stājas spēkā ar attiecīga Aģentūras paziņojuma nosūtīšanas brīdi Atbalsta saņēmējam. Aktuālā Līguma redakcija ir pieejama Aģentūras tīmekļvietnē www.liaa.gov.lv.
	5. Ja grozījumi Līgumā veicami, jo spēkā stājušies MK noteikumu Nr.678 grozījumi, kā rezultātā tiek ietekmēta Līgumu izpilde, Aģentūra Līguma grozījumus veic vienpusējā kārtā un tie stājas spēkā ar attiecīga Aģentūras paziņojuma nosūtīšanas brīdi Atbalsta saņēmējam. Aktuālā Līguma redakcija ir pieejama Aģentūras tīmekļvietnē www.liaa.gov.lv.
	6. Rakstisks paziņojums par izmaiņām pamatdatos (kontaktinformācija, tostarp, bet ne tikai, pārstāvja maiņa, juridiskā adrese, bankas rekvizīti) kļūst par Līguma neatņemamu sastāvdaļu no tā saņemšanas brīža.
6. **Dokumentu glabāšana**
	1. Atbalsta saņēmējs glabā ar Līgumu saistīto dokumentu oriģinālus vai to atvasinājumus ar juridisku spēku atbilstoši normatīvajiem aktiem par juridisko personu arhīvu dokumentu uzkrāšanu, uzskaiti, saglabāšanu un izmantošanu.
7. **Informācijas apmaiņa un Atbalsta saņēmēja pārstāvis**
	1. Jebkura Pusēm saistošas informācijas apmaiņa sakarā ar Līgumu ir veicama rakstiski uz Līgumā norādītajām adresēm, bet pēc Aģentūras rakstiska paziņojuma saņemšanas par Informācijas sistēmasdarbības uzsākšanu informācijas apmaiņa norit tikai Informācijas sistēmā.
	2. Līdz Informācijas sistēmasdarbības uzsākšanai Līguma sarakste veicama uz šādām e-pasta adresēm:
		1. Aģentūras e-pasta adrese – eksports@liaa.gov.lv;
		2. Atbalsta saņēmēja e-pasta adrese -\_\_\_\_\_\_\_\_\_\_\_\_\_\_.
	3. Steidzamos gadījumos informāciju var nodot telefoniski, ar noteikumu, ka ne vēlāk kā 3 (trīs) darba dienu laikā attiecīgais dokuments tiek nosūtīts Līguma 16.1. punktā noteiktajā kārtībā. Informācija, kas nav nosūtīta rakstveidā, nav saistoša otrai Pusei. Paziņojumi, kas nosūtīti no Līguma 16.2.1. un 16.2.2. punktā minētajām elektroniskajām adresēm vai Informācijas sistēmā, ir saistoši Pusēm bez paraksta, izņemot, ja Līgumā paredzēts pretējais.
	4. Atbalsta saņēmēja Informācijas sistēmā apstiprinātais un iesniegtais elektroniskais dokuments ir līdzvērtīgs papīra formātā iesniegtam un parakstītam dokumentam.
	5. Informācijas apmaiņa Informācijas sistēmā notiek saskaņā ar tās lietošanas noteikumiem.
	6. Atbalsta saņēmēja pārstāvis ir\_\_\_\_\_\_\_\_\_\_\_\_\_\_, kura pienākums ir nodrošināt Atbalsta saņēmēja no Līguma izrietošo pienākumu izpildi, tai skaitā, bet ne tikai, iesniegt Aģentūrai apstiprinājumu par saņemtā atbalsta veidu un apjomu un citus Atbalsta saņēmējam saistošus paziņojumus un uzņemties saistības Atbalsta saņēmēja vārdā, parakstīt ar Līguma izpildi saistītos dokumentus.
	7. Atbalsta saņēmējs Informācijas sistēmā saskaņā ar Informācijas sistēmas lietošanas noteikumiem piešķir tiesības Atbalsta saņēmēja pārstāvjiem iesniegt Atbalsta saņēmējam saistošus paziņojumus un uzņemties saistības Atbalsta saņēmēja vārdā.
8. **Līguma darbības termiņš un Līguma izbeigšana**
	1. Līgums stājas spēkā pēc tā parakstīšanas. Līgums ir spēkā līdz Līgumā noteikto saistību pilnīgai izpildei, bet ne ilgāk kā līdz MK noteikumiem Nr. 678 57. punktā norādītajam projekta īstenošanas termiņam.
	2. Aģentūra var vienpusēji izbeigt Līgumu, par to nekavējoties rakstiski informējot Atbalsta saņēmēju, ja:

17.2.1. Atbalsta saņēmējs nav izpildījis Līguma saistības noteiktajā laikā un apjomā vai noteiktajā termiņā nav iesniedzis Aģentūrai pieprasītos dokumentus;

17.2.2. Atbalsta saņēmējs kļuvis par neatbilstošu kritērijiem, kas noteikti MK noteikumos Nr. 678 un Iekšējos noteikumos;

17.2.3. Atbalsta saņēmējs vairākkārtīgi pēc Aģentūras pieprasījumu saņemšanas pārkāpis Līguma nosacījumus;

17.2.4. Aģentūrai nav pieejams finansējums vai Vienošanās par projekta īstenošanu ir izbeigta.

* 1. Atbalsta saņēmējs jebkurā laikā ir tiesīgs vienpusēji izbeigt Līgumu, par to vismaz vienu mēnesi pirms Līguma izbeigšanas rakstveidā informējot Aģentūru.
	2. Izbeidzot Līgumu pirms termiņa, Līguma nosacījumi, kuros atsevišķi atrunāts to izpildes termiņš, paliek spēkā arī pēc Līguma izbeigšanas.
1. **Pušu atbildība**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, kas kavē vai pārtrauc Līguma saistību pilnīgu izpildi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem.
	2. Pusei, kurai iestājas Līguma 18.1. punktā noteiktie pienākumu veikšanas neiespējamie apstākļi, par šādu apstākļu iestāšanos 5 (piecu) darba dienu laikā rakstveidā jāpaziņo otrai Pusei. Ziņojumā jānorāda, kādā termiņā, pēc viņa uzskata, ir iespējama un paredzama Līgumā noteikto saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Šādā gadījumā Līgumā paredzēto Pušu pienākumu veikšanas termiņš tiek atlikts samērīgi ar šādu apstākļu darbības ilgumu, bet ne ilgāk kā līdz 2023. gada 31. decembrim.
	3. Par Līguma nosacījumu daļēju vai pilnīgu neizpildīšanu, Puses uzņemas atbildību saskaņā ar Līguma, Civillikuma un citu Latvijas Republikā spēkā esošo normatīvo aktu prasībām.
	4. Aģentūra neatbild par zaudējumiem, kas nodarīti trešajai personai Atbalsta saņēmēja darbības vai bezdarbības rezultātā, neveiks to atlīdzību, kā arī nepalielinās atbalsta apjomu un neveiks kompensācijas samaksu par kaitējumu, kas nodarīts Atbalsta saņēmēja darbības vai bezdarbības rezultātā.
2. **Piemērojamās tiesības un strīdu izšķiršana**
	1. Nosacījumi, kas tieši nav atrunāti Līgumā, tiek risināti saskaņā ar spēkā esošajiem normatīvajiem aktiem. Atsauce uz normatīvo aktu ir uzskatāma par atsauci uz to normatīvā akta redakciju, kas ir spēkā laikā, kad tiek piemērota vai ir izpildāma attiecīgā Līguma norma, kas atsaucas uz normatīvo aktu.
	2. Ja viens vai vairāki Līguma nosacījumi jebkādā veidā kļūs par spēkā neesošiem, pretlikumīgiem (pretēji normatīvo aktu nosacījumiem), tas nekādā veidā neierobežos un neietekmēs pārējo Līguma nosacījumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanu saskaņā ar spēkā esošajiem normatīvajiem aktiem.
	3. Līgums ir saistošs Pusēm un to tiesību un saistību pārņēmējiem.
	4. Strīdi, kas izriet un ir saistīti ar Līgumu, starp Pusēm tiek risināti pārrunu ceļā. Ja vienošanās netiek panākta 30 (trīsdesmit) dienu laikā no pārrunu uzsākšanas dienas, strīdi tiek risināti saskaņā ar normatīvajos aktos noteikto kārtību.
3. **Noslēguma noteikumi**
	1. Parakstot Līgumu, Atbalsta saņēmējs apliecina, ka:
		1. tas pretendē uz atbalstu atbalstāmajā nozarē saskaņā ar MK noteikumiem Nr. 678 (neatbalstāmo nozaru saraksts iekļauts MK noteikumu Nr.678 1. pielikumā);
		2. biedrība vai nodibinājums ir reģistrēts Latvijas Republikas Uzņēmumu reģistra biedrību un nodibinājumu reģistrā;
		3. saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju tam nav nodokļu vai nodevu parādi, kas kopsummā pārsniedz MK noteikumu Nr. 678 30.2. apakšpunktā noteikto apmēru;
		4. tas nav sniedzis nepatiesu informāciju vai tīši maldinājis Aģentūru vai citu Eiropas Savienības fondu administrējošu iestādi saistībā ar Līgumu vai citu Eiropas Savienības fondu līdzfinansēto projektu īstenošanu;
		5. tas nav saņēmis vai neparedz saņemt finansējumu par tām pašām attiecināmajām izmaksām citu aktivitāšu ietvaros no vietējiem, reģionālajiem, valsts vai Eiropas Savienības līdzekļiem;
		6. Līguma ietvaros piešķirto atbalstu izmantos tikai savās interesēs, savām darbībām, kas nav saistītas ar saimniecisko darbību un nenodos to trešajām personām.
		7. attiecībā uz Atbalsta saņēmēju, t.sk., īpašnieku, valdes locekļiem, patiesā labuma guvējiem, pārstāvēttiesīgām personām, mātes vai meitas uzņēmumiem, u.tml., nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	2. Līgumā un sarakstē noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kurš nosaka tā sākumu. Termiņa sākuma datums nav nosakāms, pamatojoties uz informāciju, kas nodota telefoniski.
	3. Atbalsta saņēmējs piekrīt saņemt dokumentus no Aģentūras, kas parakstīti ar drošu elektronisko parakstu.
4. **Līgums kopumā**
	1. Līgums ir sastādīts latviešu valodā uz 13 lapām.[[1]](#footnote-1)
	2. Ar Līguma 10.1. punktā minēto Maksājuma pieprasījuma veidlapu Atbalsta saņēmējs var iepazīties Aģentūras tīmekļvietnē www.liaa.gov.lv vai to saņemt Aģentūras Klientu apkalpošanas nodaļā.

|  |  |
| --- | --- |
| Aģentūra**Latvijas Investīciju un attīstības aģentūra**Pērses iela 2, Rīga, LV-1442PVN LV 90001739473 Tālr.: +371 67039400\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.Jaunzeme | **Atbalsta saņēmējs**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Reģ.Nr. \_\_\_\_\_\_\_\_\_\_\_\_\_\_\_\_\_\_Tālr.: +371\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

ŠIS DOKUMENTS IR PARAKSTĪTS ELEKTRONISKI AR DROŠU

ELEKTRONISKO PARAKSTU UN SATUR LAIKA ZĪMOGU

1. Ja Līgums ir noformēts un parakstīts ar drošu elektronisko parakstu, tas tiek nosūtīts elektroniskā dokumenta veidā uz Līgumā norādītajām informācijas apmaiņas e-pasta adresēm. [↑](#footnote-ref-1)